DTAC แจกรถเบนซ์ 9 คัน 9 สัปดาห์ แคมเปญใหญ่ “แฮปปี้ราชรถมาเกย”
DTAC ส่งมอบความสุขให้ลูกค้าแฮปปี้ทั้งฐานกว่า 21 ล้านเลขหมาย ทุ่มงบกว่า 100 ล้านบาท ออกแคมเปญยิ่งใหญ่แทนคำขอบคุณลูกค้ากับ “แฮปปี้ราชรถมาเกย”
26 ต.ค. 2558


นายซิกวาร์ท โวส เอริคเซน รองประธานเจ้าหน้าที่บริหารกลุ่มการตลาด บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ผู้ให้บริการเครือข่ายแฮปปี้ส่งมอบความสุขให้ลูกค้าแฮปปี้ทั้งฐานกว่า 21 ล้านเลขหมาย ทุ่มงบกว่า 100 ล้านบาท ออกแคมเปญยิ่งใหญ่แทนคำขอบคุณลูกค้ากับ “แฮปปี้ราชรถมาเกย”
เอาใจลูกค้าส่งท้ายปีแจกรถเมอร์เซเดส-เบนซ์ รุ่นล่าสุด 9 คัน 9 สัปดาห์ สัปดาห์ละคัน ชูจุดต่างฟรีทุกอย่างพร้อมคนขับ แบ่งรางวัลเป็น รางวัลเมอร์เซเดส-เบนซ์ รุ่น CLA 180 Urban พร้อมประกันชั้น 1 และฟรี! ภาษีหัก ณ ที่จ่าย อีกทั้งบัตรน้ำมันฟรี 1 ปี จำนวน 8 รางวัล และรางวัลใหญ่ครั้งสุดท้ายแจก เมอร์เซเดส-เบนซ์ รุ่น CLS 250d AMG Premium พร้อมประกันชั้น 1 และฟรี! ภาษีหัก ณ ที่จ่าย อีกทั้งบัตรน้ำมันฟรี 1 ปี และพนักงานขับรถ 1 ปี จำนวน 1 รางวัล เพื่อเป็นของขวัญชิ้นใหญ่ส่งท้ายไตรมาสสุดท้ายของปีนี้